Tydelike restaurante in wildtuin ingerig | Maroela Media
Tydelike restaurante in wildtuin ingerig
Die Paul Kruger-hek. Foto: http://greater.krugerpark.co.za/
SANParke het aangekondig daar sal in sommige kampe van die Krugerwildtuin tydelike restaurantfasiliteite ingerig word oor die feesseisoen weens 'n staking.
William Mabasa, woordvoerder van SANParke, het gesê daar sal tydelike fasiliteite by die Satara-, Olifants- en Letaba-kamp ingerig word om die risiko van verdere ontwrigting by die kampe se drie Mugg & Bean-restaurante te probeer voorkom.
Hapiloe Sello, SANParke se bestuurshoof vir toerismeontwikkeling, bemarking en kommunikasie, het gesê daar was vroeër die maand ontwrigting by die drie kampe se restaurante weens 'n dispuut met werknemers.
"Ons vertrou dat ons binnekort 'n blywende oplossing sal vind vir die probleem en hoop die gebeurlikheidsmaatreëls wat getref is sal verseker dat besoekers se ervaring van die wildtuin nie in die gedrang sal kom nie."
Volgens Sello kan die tydelike fasiliteite gevind word by die dagbesoekersarea in die Satara- en Olifantskamp en langs die Olifantsaal in die Letaba-kamp. "SANParke vra verskoning vir die ongerief en hoop dat mense se besoek aan die wildtuin so onvergeetlik soos altyd sal wees."
Jong pa 'het gelewe vir sy vrou en dogtertjie'
Meisie verdrink by Pta-landgoed
Hulle het die regte tyd gekies om te staak.
Maak sommer hierdie restaurante toe vir ewig toe want dit is n euwel wat ons wiltuin getref het. Ek koop n pakkie skyfies by een van hulle vir R20.00 en toe ek die pakkie oop maak is daar 20 skyfies in. Die plekke het ook die atmosfeer van die wiltuin gebreek. Ek vra die stakers staak asb. vir ewig. en hou ons wiltuin soos voorheen.
Is daar nie 'n ander manier om met jou werkgewer te onderhandel buiten om gedurig die hefboom van 'n staking te gebruik nie? Die REG om te staak? Daar word gedurig deur die vakbonde 'n duspuut uitgeroep, sodat die werkers kan staak. Dit is 'n euwel wat net afstand tussen die bestuur en die werkers plaas. Die werkers moet mos nie 'n goeie wersverhouding met die base hê nie, nee, maar met die vakbonde moet hulle hand om die blaas wees, hulle moet voel dis hul maatjies, maar intussen onderhandel die vakbonde so, dat die base hul pond vleis aan… Lees meer »
Buiten dat ek hoop die bestuur hulle oë sal oopmaak vir die kommersialisering en sommer sien die mense kan nie op staatgemaak word nie.. Is dit boonop n skande vir Mug and Bean.. Lojaliteit in hierdie dae is skaarser as hoendertande!!
blykbaar is ek weer polities onkorrek vandag. my kommentaar word bloot geignoreer. dus vra ek weer, wat van chicken licken, KFC en sausage saloon? die primate, leeus en Wilde honde sal dol wees oor die lee houers wat die wildtuin vol deur die vensters gegooi word.